ALAQUÀS CELEBRA AMB ÈXIT LA FESTA DE LA PRIMAVERA I EL JOC SOLIDARI, UNA ACTIVITAT DE REENCONTRE DE TOTA LA COMUNITAT DESPRÉS DE LA DANA
19/05/2025

# ALAQUÀS CELEBRA AMB ÈXIT LA FESTA DE LA PRIMAVERA I EL JOC SOLIDARI, UNA ACTIVITAT DE REENCONTRE DE TOTA LA COMUNITAT DESPRÉS DE LA DANA

*   19/05/2025
*   [Alaquàs](/categoria/23/0/alaquas)
*   [Imprimir](#)
*   Compartir
*    https://www.alaquas.org/documento.asp?id\_do=22877

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22877%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CELEBRA%20AMB%20%C3%88XIT%20LA%20FESTA%20DE%20LA%20PRIMAVERA%20I%20EL%20JOC%20SOLIDARI%2C%20UNA%20ACTIVITAT%20DE%20REENCONTRE%20DE%20TOTA%20LA%20COMUNITAT%20DESPR%C3%89S%20DE%20LA%20DANA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22877/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22877/19052025foto_Form_4.jpg)](https://www.alaquas.org/ficheros/documentos/2025/2/22877/19052025foto_Form_10.jpg "<a href='https://www.alaquas.org/ficheros/documentos/2025/2/22877/19052025foto_Form_10.jpg' target=_blank><i class='fa fa-external-link' aria-hidden='true'></i>.ALAQUÀS CELEBRA AMB ÈXIT LA FESTA DE LA PRIMAVERA I EL JOC SOLIDARI, UNA ACTIVITAT DE REENCONTRE DE TOTA LA COMUNITAT DESPRÉS DE LA DANA</a>")

Milers de persones entre veïns i veïnes, associacions, col·lectius i centres educatius es reuneixen al parc de la Sequieta en la festa organitzada per l'Ajuntament d'Alaquàs.

L’Ajuntament d’Alaquàs va celebrar el passat dissabte 17 de maig al parc de la Sequieta la la Festa de la Primavera d’Alaquàs, un encontre de retrobament després de la DANA en la qual milers de persones entre veïns i veïnes, associacions, col·lectius i centres educatius van participar en aquesta jornada dividida en tres espais: infantil, jove i solidari, aquest últim format per la Diada Solidària i el Joc Solidari. La festa ha sigut subvencionada pel Ministeri de Drets Socials i Agenda 2030.

A les 9 hores del matí es va donar la benvinguda a tot l’alumnat participant en una nova edició del Joc Solidari organitzat per l’Ajuntament d’Alaquàs, els Corresponsals Juvenils i la Comissió Solidària que va ser possible gràcies a la participació de 250 xiquets i xiquetes i més de 120 voluntaris i voluntàries. L’objectiu d’aquesta activitat és recaptar fons per a projectes que aniran destinats a països del tercer món i consisteix en ensenyar els xiquets i xiquetes, a través de proves i jocs, les diferències que hi ha als cinc continents.

A les 11 hores del matí es iniciar la Festa de la Primavera amb les activitats de l’espai infantil i jove en què van participar nombroses associacions i entitats d’Alaquàs. En aquest espai es van oferir tallers d’oci i manualitats, maquillatge, atraccions, competicions esportives, regals i degustacions gastronòmiques. Durant el matí va destacar també l’exbicició canina de la Unitat Canina de la Policia Local d’Alaquàs i altres unitats de la Comunitat Valenciana i la col·laboració també de Policia Nacional i Bombers. No van faltar tampoc les activitats solidàries, venda de productes i tallers i la possibilitat de menjar al parc una ració de paella solidària amb beguda amb l’aportació de 3 euros. Aquestes van estar cuinades per l’Associació Amics i Amigues de la Carxofa, l’associació Blasco Ibáñez i la falla Verge de l’Olivar. Va destacar també l’actuació musical de la Banda Juvenil de la Unió Musical d’Alaquàs.

A partir de les 11.45 hores, amb la presència de l’Alcalde d’Alaquàs, Toni Saura, la Regidora d’Educació, Marian Espert i el Regidor de Joventut, Javi Antúnez, es van lliurar els xecs simbòlics als col·legis que han col·laborat en els projectes de cooperació internacional. Pel que fa als projectes, el CC Madre Josefa Campos ha destinat enguany la seua ajuda a les Religioses Operàries Catequistes de Nostra Senyora dels Dolors a Perú, on el centre té una casa d’acollida. Per la seua banda,el CEIP Ciutat de Cremona, CEIP Amparo Alabau, CEIP Vila d’Alaquàs, CEIP Sanchis Almiñano, CEIP Bonavista el CC Mare de Déu de l’Olivar I ajuden a Babies Uganda, concretament  per al a compra de material per al nou col·legi per a xiquets i xiquetes amb discapacitat.

D’altra banda, es van lliurar els premis del Concurs de Dibuix de la samarreta del Joc Solidari i es va rebre tant a la guanyadora del concurs, Lucía Jimena Peña Bareiro del CEIP Ciutat de Cremona, com a la resta de xiquets finalistes: Ryan Rojas, del CEIP Amparo Alabau; Javier Salazar, del CEIP Vila d’Alaquàs; Natalia Ureña Palazuelos, del CC Mare de Déu de l’Olivar; Nerea Galiendo, del CEIP Sanchis Almiñano; Héctor Zaragoza, del CEP Bonavista; i Vera Palacios Adán, del CC Madre Josefa Campos. Enguany, l’elecció ha estat difícil ja que s’han presentat al concurs més de 570 il·lustracions.